16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 697 της 4/14 Νοεμ. 1972 (ΦΕΚ Α΄ 200) Περί συστάσεως θέσεως οδηγού αυτοκινήτου παρά τη Γεωπονική και Δασολογική Σχολή του Πανεπιστημίου Θεσσαλονίκης επί συμβάσει Ιδιωτικού Δικαίου αορίστου χρόνου. Έχοντες υπ’ όψιν: 1)Τας διατάξεις των άρθρ. 31 (παρ. 3 και 4) του Ν.Δ. 3974/1959, 1 και 3 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.», 3 και 7 του Ν.Δ. 825/1971, 15, 38 και 39 του Β.Δ. 40/1972, 2 (παρ. 6) και 20 του Ν.Δ. 1174/1972, 2)την υπ’ αριθ. 11300/Δ/1972 απόφασιν του Πρωθυπουργού, 3)την γνώμην της Γεωπονικής και Δασολογικής Σχολής (συνεδρία 22.1.1971) και της Συγκλήτου (συνεδρία 31.3.1971) του Πανεπιστημίου Θεσσαλονίκης, 4)την υπ’ αριθ. 571/1971 σύμφωνον γνώμην του Ανωτάτου Συμβουλίου Δημοσίων Υπηρεσιών, 5)την υπ’ αριθ. 647/1971 γνωμοδότησιν του Συμβουλίου της Επικρατείας, προτάσει των Ημετέρων παρά τω Πρωθυπουργώ, Εθνικής Παιδείας και Θρησκευμάτων και Οικονομικών Υπουργών, απεφασίσαμεν και διατάσσομεν: Άρθρον μόνον.-1.Συνιστάται παρά τη Γεωπονική και Δασολογική Σχολή του Πανεπιστημίου Θεσσαλονίκης μία θέσις οδηγού αυτοκινήτου επί συμβάσει ιδιωτικού δικαίου αορίστου χρόνου, διεπομένη υπό των διατάξεων του Ν.Δ. 385/1969, και του άρθρ. 33 του Ν.Δ. 750/1970. 2.Τυπικά προσόντα δια την πρόσληψιν εις την εν παρ. 1 του παρόντος θέσιν ορίζονται επαγγελματικόν δίπλωμα οδηγού αυτοκινήτου και τριετής άσκησις του επαγγέλματος. 